Momos, τα ινδικά ντάμπλινγκ
Τα ινδικά ντάμπλινγκ είναι νόστιμα, αρωματικά και αρκετά διασκεδαστικά στην παρασκευή τους.
80 φύλλα για ντάμπλινγκ, διαμέτρου περίπου 10-11 εκ. (λεπτές πίτες από σιτάλευρο, που βρίσκουμε σε όλα τα καταστήματα με ασιατικά προϊόντα και σε μεγάλα σούπερ μάρκετ), 2 κιλά ανάμεικτος κιμάς από στήθος και μπούτι κοτόπουλου, 1 μεγάλο ξερό κρεμμύδι, ψιλοκομμένο , 1 μάτσο φρέσκα κρεμμυδάκια, ψιλοκομμένα, 1 κουτ. σούπας τριμμένο φρέσκο τζίντζερ, 1/2 κουτ. σούπας σκόρδο, λιωμένο , 1/2 κουτ. σούπας λευκό πιπέρι , 1 κουτ. σούπας κύμινο σε σκόνη , λίγο αλάτι , 2 μάτσα φρέσκος κόλιανδρος, ψιλοκομμένος, 3 κουτ. σούπας ελαιόλαδο, 5-20 σταγόνες (ανάλογα με το πόσο καυτερή θέλουμε τη σάλτσα) σάλτσα πράσινου τσίλι (πωλείται σε μπουκαλάκια όπως το tabasco σε καταστήματα με ασιατικά προϊόντα και σε μεγάλα σούπερ μάρκετ – εναλλακτικά, βάζουμε tabasco) , 1 κουτ. σούπας σουσάμι , 2 κιλά ώριμες ντομάτες, ψιλοκομμένες , 2 κουτ. σούπας μείγμα garam masala* , 50 ml ελαιόλαδο
Για να φτιάξουμε τα momos (τα ινδικά ντάμπλινγκ), ξεκινάμε με τη γέμιση.Ανακατεύουμε όλα τα υλικά σε ένα μεγάλο μπολ, καλύπτουμε με μεμβράνη και αφήνουμε στο ψυγείο για 10-15 λεπτά. Στη συνέχεια, βάζουμε ένα κουταλάκι από τη γέμιση σε κάθε φύλλο, σηκώνουμε τις τέσσερις άκρες του και τις στριφογυρίζουμε για να το κλείσουμε σε πουγκί.Υπάρχουν πολλοί τρόποι που μπορεί κανείς να κλείσει τα momos: σε πουγκί, σε τριγωνάκια, σε μισοφέγγαρα, σε πακετάκια. Επιλέγουμε αυτόν που μας διευκολύνει. Ο στόχος είναι να βεβαιωθούμε ότι κλείσαμε καλά το κρέας μέσα στη ζύμη, για να μη βγει η γέμιση κατά το μαγείρεμα.Βράζουμε νερό και λίγες σταγόνες λάδι στον ατμομάγειρα (το λάδι βγάζει μια λιπαρότητα στους υδρατμούς που βοηθάει να μην κολλήσουν τα momos).Μόλις το νερό πάρει βράση, τοποθετούμε τα momos στο επάνω ράφι του ατμομάγειρα και βράζουμε για τουλάχιστον 15 λεπτά και όχι περισσότερο από 20 λεπτά σε δυνατή φωτιά. Αν δεν έχουμε ατμομάγειρα, κάνουμε το εξής: Σε μια κατσαρόλα βαθιά και όχι ιδιαίτερα φαρδιά βάζουμε νερό και λίγες σταγόνες λάδι (για να μην κολλήσουν τα momos) και στερεώνουμε πάνω της ένα τρυπητό (ανοξείδωτο ή από σιλικόνη), φροντίζοντας η στάθμη του νερού να είναι κάτω από τη βάση του τρυπητού. Όταν αρχίσει το νερό να βράζει, βάζουμε μέσα στο σουρωτήρι τα momos και σκεπάζουμε την κατσαρόλα με το καπάκι της. Βράζουμε για 15-17 λεπτά.Σε ένα μεγάλο τηγάνι ζεσταίνουμε το λάδι σε μέτρια φωτιά και σοτάρουμε τις ντομάτες για 5-6 λεπτά. Προσθέτουμε το κύμινο σε σκόνη, το σουσάμι, το σκόρδο, το τζίντζερ, το πράσινο τσίλι και το αλάτι. Χαμηλώνουμε τη φωτιά και σιγοβράζουμε για περίπου 10 λεπτά. Αποσύρουμε από τη φωτιά και το αφήνουμε στην άκρη για 5 λεπτά να κρυώσει.Αδειάζουμε σε πολυκόφτη και χτυπάμε μέχρι να σχηματιστεί μια λεία σάλτσα. Χρησιμοποιούμε όση θέλουμε και την υπόλοιπη τη διατηρούμε στο ψυγείο. Ταιριάζει με όλα τα ινδικά ψωμάκια και πιτάκια, αλλά και τα ψητά κρεατικά.
Αλεύρι (ζύμες),Κιμάς κοτόπουλου